Na temelju članka 83. Zakonu o odgoju i obrazovanju u osnovnoj i srednjoj školi (u daljnjem tekstu Zakon, Narodne novine, broj 87/08, 86/09, 92/10, 105/10, 90/11, 5/12, 16/12, 86/12, 126/12,94/13152/14, 7/17 ,68/18, 98/19 , 64/20) i članka 85. Statuta OŠ Petrijevci na 6. sjednici učiteljskog vijeća održanoj 23. lipnja 2023. godine donose se

**KRITERIJI**

**ZA IZBOR UČENIKA GENERACIJE OSNOVNE ŠKOLE PETRIJEVCI, PETRIJEVCI**

**I. OPĆE ODREDBE**

**Članak 1.**

Ovim kriterijima propisuje se način izbora učenika/učenice1 osmih razreda Osnovne škole Petrijevci, Petrijevci.

**Članak 2.**

Učenikom generacije može postati onaj kandidat/kandidatkinja2 koji ispunjava sljedeće uvjete:

1. tijekom je školovanja imao odličan uspjeh u svim razredima
2. tijekom je školovanja imao uzorno vladanje
3. tijekom se školovanja isticao radom u slobodnim aktivnostima
4. učenik je OŠ Petrijevci najmanje četiri posljednje godine školovanja
5. ukoliko učenik ispunjava uvjete od točkama 1. – 3., a ne ispunjava uvjete pod točkom 4., u iznimnim slučajevima Razredno vijeće može uzeti u obzir i njegovu kandidaturu.

**Članak 3.**

U izboru učenika generacije vrjednuju se uključenost u izbornu nastavu, rezultati u radu školskih slobodnih aktivnosti, uspjesi na natjecanjima znanja i stvaralaštva iz pojedinih predmeta i osvajanje nagrade na natjecanjima znanja, zatim sudjelovanje i osvajanje nagrade na smotrama likovnog, glazbenog, jezičnog i tehničkog stvaralaštva, te sudjelovanje u Školskom sportskom društvu i aktivno članstvo u Školskoj zadruzi.

**Članak 4.**

Elementi koji se vrjednuju pri rangiranju kandidata za učenika generacije jesu:

1. uspjeh u učenju tijekom osnovnoga školovanja
2. uključenost u izbornu nastavu
3. sudjelovanje u radu školskih slobodnih aktivnosti
4. uspjeh na natjecanjima znanja iz pojedinih predmeta
5. uspjeh na smotrama, izložbama i sl.
6. sudjelovanje u radu Školskog sportskog društva
7. sudjelovanje u radu Školske zadruge
8. predsjedanje razrednim odjelom
9. predsjedanje Učeničkim vijećem

1 U daljnjem će tekstu učenik označavati i učenicu.

2 U daljnjem će tekstu kandidat označavati i kandidatkinju.

**II. NAČIN VRJEDNOVANJA AKTIVNOSTI**

**Članak 5.**

Aktivnosti iz čl. 2., 3., i 4. ovih kriterija vrjednuju se na sljedeći način:

1. Zbroj prosječnih ocjena (zaokruženih na dvije decimale) na kraju svake školske godine za završni razred.

2. Za svaku godinu uključenost u izbornu nastavu 0,5 bodova po izbornom predmetu.

3. Za svaku godinu rada u školskim slobodnim aktivnostima upisanim u svjedodžbu kandidat po aktivnosti u svakom razredu dobiva bodove na sljedeći način: svaka slobodna aktivnost od 1. do 4. razreda po 1 bod, svaka slobodna aktivnost od 5. do 8. razreda po dva boda.

4. Za sudjelovanje i osvojeno mjesto na školskom, županijskom i državnom natjecanju, europskom i svjetskom natjecanju znanja iz pojedinih predmeta kandidat može dobiti sljedeći broj bodova:

|  |  |  |  |  |  |
| --- | --- | --- | --- | --- | --- |
| RAZINA NATJECANJA | | b r o j b o d o v a | | | |
| I. mjesto | II. mjesto | III. mjesto | sudjelovanje |
| A | školsko natjecanje | 3 | 2 | 1 | 0.5 |
| B | regionalno natjecanje | 4 | 3 | 2 | 1 |
| C | županijsko natjecanje | 5 | 4 | 3 | 2 |
| D | državno natjecanje | 6 | 5 | 4 | 3 |
| E | olimpijade znanja, europska i svjetska natjecanja | 8 | 7 | 6 | 5 |

Ako je natjecanje skupno, kandidatu koji je bio član skupine, pripada 30% bodova od bodova predviđenih za pojedinačni uspjeh.

5. Za sudjelovanje i osvojeno mjesto na sportskim natjecanjima, natjecanjima i smotrama likovnog, glazbenog, jezičnog, dramskog, recitatorskog, literarnog, tehničkog stvaralaštva te natjecanja Mladih Crvenog križa.

|  |  |  |  |  |  |
| --- | --- | --- | --- | --- | --- |
| RAZINA NATJECANJA | | b r o j b o d o v a | | | |
| I. mjesto | II. mjesto | III. mjesto | sudjelovanje |
| A | školsko natjecanje | 3 | 2 | 1 | 0.5 |
| B | regionalno natjecanje | 4 | 3 | 2 | 1 |
| C | županijsko natjecanje | 5 | 4 | 3 | 2 |
| D | državno natjecanje | 6 | 5 | 4 | 3 |
| E | olimpijade znanja, europska i svjetska natjecanja | 8 | 7 | 6 | 5 |

Ako je natjecanje skupno, kandidatu koji je bio član skupine, pripada 20% bodova od bodova predviđenih za pojedinačni uspjeh.

**Napomena:** U tehničkom stvaralaštvu boduje se jedno priznanje i to ono koje noai više bodova na smotri.

6. Za svaku godinu sudjelovanja u Školskom sportskom društvu kandidat dobiva 2 boda.

7. Za svaku godinu sudjelovanja u sekcijama Školske zadruge kandidat dobiva 1 bod, a za sudjelovanje na smotrama i sajmovima kao član Školske zadruge 2 boda.

8. Za svaku godinu predsjedanja razrednim odjelom kandidat dobiva 1 bod. Ako je predsjedavao Učeničkim vijećem, za svaku godinu dobiva 3 boda.

**III. IZBOR UČENIKA GENERACIJE**

**Članak 6.**

Razredno vijeće osmog razreda /osmih razreda predlaže kandidate za učenika generacije. Praćenje i prikupljanje prijedloga kao i prikupljanje podataka u Školi vrši razrednik osmog razreda/ razrednici osmih razreda.

**Članak 7.**

Provjeru prikupljenih podataka i bodovanje obavlja Razredno vijeće osmog razreda. Na osnovi broja bodova sastavlja popis kandidata za učenika generacije.

Ako dva ili više kandidata imaju jednak broj bodova, prednost ima onaj koji ima veći broj bodova na osnovi ocjene Učiteljskog vijeća.

**Članak 8.**

Razredno vijeće o svom radu vodi zapisnik.

**Članak 9.**

Učiteljsko vijeće razmatra prijedloge RV i rang listu i donosi konačnu odluku o učeniku generacije koja je konačna.

**Članak 10.**

Učenik generacije dobiva priznanje „Učenik generacije“ koja je sastavni dio ovih kriterija. U skladu s materijalnim mogućnostima Škole, učeniku generacije mogu se dodijeliti novčane nagrade i odgovarajući darovi.

**IV. PRIJELAZNE I ZAVRŠNE ODREDBE**

**Članak 11.**

Izmjene i dopune ovih kriterija donose se na način i po postupku po kojima su Kriteriji i doneseni.

**Članak 12.**

Kriteriji stupaju na snagu danom donošenja.

Predsjedateljica:

Susana Dundović, prof.